รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๕ /๒๕๕๗ (การประชุมเตรียมการก่อนเปิดภาคเรียน)
วันจันทร์ที่ ๑๒ พฤษภาคม พ.ศ. ๒๕๕๗  เวลา ๐๙.๐๐ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๗๗   คน
ผู้มาประชุม

๗๑   คน
ผู้ไม่มาประชุม

  ๖   คน 
ได้แก่



๑. นางสาวลำดวน
ไชยสอาด
ลากิจ


๒. สมชาย

วุฒิพันธุ์

ลากิจ


๓. นางสาวพัทธมน
ภิงคารวัฒน์
ลาป่วย


๔. นางสมเจตนา

มาประเสริฐ
ลาป่วย



๕. นางสุนิสา

ภู่ฤทธิ์

ลาศึกษาต่อ


๖. นางสาววิไลลักษณ์
แซ่โล้ว

ลากิจ
ผู้ร่วมประชุม  ๑. นักศึกษาฝึกประสบการณ์ฯ  จำนวน ๑๒ คน (นายณัฐวุฒิ จุลทศรี  ไม่เข้าร่วมการประชุม)


       ๒. นางสาวเนอราดีน วากิต แคนดอย

       ๓. นางสาวอยุค มารีรีน
ระเบียบวาระที่ ๑  เรื่องที่ประธานแจ้งให้ทราบ
                       อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนพฤษภาคม จำนวน ๔ คน  ได้แก่ นายวิโรจน์  ตั้งวังสกุล  นางสาวอนุสรา  สายยาโน  นายเจริญ  เอี่ยมดี และนางสาวศุภลักษณ์  อ๊อดทรัพย์
                        ๑.๑ แจ้งความเคลื่อนไหวระหว่างปิดภาคเรียน  ขอขอบคุณครูที่มาทำงานที่โรงเรียนและดูแลความเรียบร้อยระหว่างภาคเรียน 

      
   ๑.๒ จำนวนบุคลากรในภาคเรียนที่ ๑/๒๕๕๗ ประกอบด้วย ข้าราชการครู จำนวน ๕๗ คน
(ไปช่วยราชการ จำนวน ๑ คน)  พนักงานราชการ จำนวน ๗ คน  ครูอัตราจ้าง จำนวน ๑๕ คน  พนักงานธุรการ จำนวน ๑ คน  ลูกจ้างประจำ จำนวน ๑ คน  ลูกจ้างชั่วคราว (งานเอกสาร) จำนวน ๑ คน  ลูกจ้างชั่วคราว (แม่บ้าน คนสวน) จำนวน ๖ คน นักศึกษาฝึกประสบการณ์วิชาชีพภาคปฏิบัติ จำนวน ๑๓ คน รวมบุคลากรทั้งสิ้น จำนวน ๑๐๑ คน 



   แนะนำบุคลากรใหม่ จำนวน ๓ คน ได้แก่ นางสาวอยุค มารีรีน ครูอัตราจ้างภาษาต่างประเทศ นางสาวศุภลักษณ์  อ็อดทรัพย์  ครูจ้างสอนวิชาชีววิทยา  และนางสาวเจนจิรา  ต๊ะศรี  ลูกจ้างชั่วคราว (งานเอกสาร)

      
   ๑.๓ การปรับเปลี่ยนรูปแบบการจำหน่ายอาหารในโรงอาหาร  จะทำการทดลองจำหน่ายชิฟให้กับนักเรียนเพื่อนำไปแลกซื้ออาหารในโรงอาหาร หากมีปัญหาใดขอให้ครูรับทราบปัญหาเหล่านั้นมาแล้วแจ้งให้ฝ่ายบริหารทราบเพื่อที่จะได้หาแนวทางในการแก้ไขปัญหาเหล่านั้น


   การซื้อสินค้าที่สหกรณ์โรงเรียน และร้านน้ำอัดลมให้คงตามสัญญาเดิมที่ผูกพันกันมา


   ในภาคเรียนที่ ๑/๒๕๕๗ นักเรียนทุกชั้นจะพักรับประทานอาหารพร้อมกันเวลา ๑๒.๐๐ น. โดยจัดที่นั่งรับประทานอาหารให้นักเรียนเพิ่มขึ้น และเปิดรับร้านอาหารเพิ่มขึ้นมาจำนวน ๑ ร้าน


   ๑.๔ การอบรมผู้กำกับลูกเสือวิสามัญ ขั้นความรู้ชั้นสูง (R-A.T.C.) วันที่ ๑-๘ พฤษภาคม ๒๕๕๗ ณ ค่ายลูกเสือจังหวัดกำแพงเพชร  ขอขอบคุณคณะครูที่เข้าร่วมการอบรมผู้กำกับลูกเสือวิสามัญ ขั้นความรู้ชั้นสูง
(R-A.T.C.) 

   โรงเรียนจัดตารางเรียนวิชาลูกเสือวิสามัญให้กับนักเรียนชั้นมัธยมศึกษาปีที่ ๔ และ ปวช.๑ 
ในวันพุธตรงกับชั่วโมงวิชาลูกเสือ ม.ต้น และชุมนุมนักศึกษาวิชาทหาร

      
   ๑.๕ การประเมินสถานศึกษาพอเพียง ปีงบประมาณ ๒๕๕๗ ขอรับการประเมินภายในเดือนพฤษภาคม ๒๕๕๗  จังหวัดกำแพงเพชรมีโรงเรียนที่เป็นต้นแบบสถานศึกษาพอเพียง ๓ โรงเรียน ได้แก่ โรงเรียนขาณุวิทยา  โรงเรียนวังตะเคียนประชานุสรณ์ และโรงเรียนคลองลานพัฒนาจินดาศักดิ์


   มอบหมายให้วิชาการสมัครเพื่อเข้ารับการประเมินสถานศึกษาพอเพียง ปีงบประมาณ ๒๕๕๗

      
   ๑.๖ การขับเคลื่อนโรงเรียนสู่แนวทางโรงเรียนมาตรฐานสากล  ผู้อำนวยการฯ รองฯผจญ  
จันธิดา  นางอ้อมจิต  สระทองจันทร์  นางวิลาพร  อารักษ์  และนางสาวอุมาพร  แซ่เติ๋น  ได้เข้าร่วมการสัมมนาแสดงผลงานเวทีศักยภาพผู้เรียนโรงเรียนมาตรฐานสากล ระดับภูมิภาค ภาคเหนือ  เมื่อวันที่ ๙ พฤษภาคม ๒๕๕๗ 
ณ โรงเรียนเฉลิมขวัญสตรี อำเภอเมือง จังหวัดพิษณุโลก โดยมีเป้าหมายเพื่อพัฒนาผู้เรียนให้เป็นเลิศทางวิชาการ สื่อสารได้ ๒ ภาษา ล้ำหน้าทางความคิด ผลิตงานอย่างสร้างสรรค์ และร่วมรับผิดชอบต่อสังคมโลก และบทบาทครูในศตวรรษที่ ๒๑ ต้องเป็นผู้อำนวยความสะดวกในห้องเรียน เป็นผู้แนะแนวทางโดยหาแหล่งเรียนรู้ให้ผู้เรียน และเป็นผู้ร่วมเรียนหรือร่วมศึกษารู้จักการใช้เทคโนโลยีในการประเมินผลการเรียน  เพื่อให้ผู้เรียนมีทักษะที่หลากหลาย มีความรับผิดชอบ พลิกแพลงกระบวนการแก้ไขปัญหาได้ และมีทักษะด้านภาษา เป็นต้น

             โดยรองผู้อำนวยการฝ่ายวิชาการ หัวหน้ากลุ่มสาระต่างประเทศ และครูภาษาต่างประเทศ จะต้องเข้าสอบภาษาต่างประเทศด้วย
ระเบียบวาระที่ ๒ รับรองรายงานการประชุม ครั้งที่ ๔/๒๕๕๗

            รับรอง
ระเบียบวาระที่ ๓ เรื่องสืบเนื่องจากการประชุม ครั้งที่ ๔/๒๕๕๗

 
  ห้องเรียน E-Classroom ทำเสร็จเรียบร้อยแล้ว แต่ยังไม่ได้ติดตั้งเครื่องดูดอากาศ มอบหมายให้นายวินัย  สีกิ  จัดหาโต๊ะ เก้าอี้ให้ด้วย
ระเบียบวาระที่ ๔ เรื่องเสนอเพื่อพิจารณา
      
  ๔.๑ การจัดกิจกรรมปฐมนิเทศนักเรียนชั้นมัธยมศึกษาปีที่ ๑
 ปีการศึกษา ๒๕๕๗  ให้ชี้แจงการรักษาความสะอาด การใช้อาคารสถานที่ การใช้โรงอาหาร การใช้น้ำดื่ม/การดื่มน้ำ และระเบียบวินัย หากพบนักเรียนแต่งกายไม่ถูกระเบียบให้ครูเรียกนักเรียนมาทำความเข้าใจเพื่อจะได้ปฏิบัติตนได้ถูกต้อง
      
  ๔.๒ การมอบหมายให้ครูปฏิบัติหน้าที่เวรประจำวัน  ให้ใช้การปฏิบัติหน้าที่เวรประจำวันของภาคเรียนที่ ๒/๒๕๕๖ ไปก่อน เพราะต้องรอตารางสอนครูของภาคเรียนที่ ๑/๒๕๕๗ เพื่อประกอบในการจัดเวรประจำวัน 
ผู้อำนวยการฯ ให้คณะครูที่ปฏิบัติหน้าที่เสนอแนะ หรือแจ้งปัญหาที่พบจากการปฏิบัติหน้าที่ มีคณะครูเสนอแนะ ดังนี้

  นายปกรณ์  วัฒนศิริ  เสนอแนะ ดังนี้ ขอให้หมุนเวียนเปลี่ยนเวรทุกภาคเรียน เพราะตนอยู่หน้าประตูมาหนึ่งปีการศึกษาแล้ว

  นางวันเพ็ญ  ศรเลี่ยมทอง  เสนอแนะ ดังนี้ หากหมุนเวียนเปลี่ยนเวรจะกระทบกับตารางสอนด้วย


  นางสาวศรีสุรีย์  ทองสีอ่อน เสนอแนะ ดังนี้ ขอให้พิจารณาเขตความรับผิดชอบของครูเวรประจำวันในเขตบริเวณห้องน้ำหญิงและโรงอาหารซึ่งมีพื้นที่อยู่ใกล้กัน แต่ขณะนี้ได้ย้ายโรงอาหารไปอยู่ที่หอประชุมแล้วทำให้เขตรับผิดชอบในบริเวณดังกล่าวนั้นอยู่ไกลกัน

  ผู้อำนวยการฯ เสนอแนะให้ครูที่พูดหน้าเสาธงผลัดเปลี่ยนกันพูดบ้าง เพราะครูคนเดิมๆ พูดนักเรียนมักจะไม่ค่อยสนใจฟัง
ระเบียบวาระที่ ๕ เรื่องจากกลุ่มบริหารงาน

            ๕.๑ งานที่เกี่ยวข้องกับกลุ่มบริหารวิชาการ

                  ๕.๑.๑ แนะนำนักศึกษาฝึกประสบการณ์วิชาชีพภาคปฏิบัติ จำนวน ๑๓ คน แก่คณะครู และแนะนำครูพี่เลี้ยงให้นักศึกษาฝึกประสบการณ์วิชาชีพภาคปฏิบัติได้ทราบ


  
      ขอเชิญครูพี่เลี้ยงและนักศึกษาฝึกประสบการณ์วิชาชีพภาคปฏิบัติ เข้าร่วมการประชุมชี้แจง ในวันที่ ๑๔ พฤษภาคม เวลา ๑๕.๐๐ น. ณ ห้องเรียนคุณภาพ


                  ๕.๑.๒ มอบหมายให้นางอัจฉรา  จ้าวสันเที้ยะ  กรอกใบสมัครเพื่อเข้ารับการประเมินสถานศึกษาพอเพียง ปีงบประมาณ ๒๕๕๗

                  ๕.๑.๓ สหวิทยาเขตคลองลาน ขอให้ครูผู้สอน ๕ รายวิชาหลักระดับมัธยมศึกษาตอนต้น
ออกข้อสอบตามตัวชี้วัดด้วย

                  ๕.๑.๔ การสรุปโครงการ/กิจกรรม  มีงานแนะแนวเท่านั้นสรุปโครงการ/กิจกรรมเป็น ๕ บท หากทุกโครงการ/กิจกรรม สรุปโครงการ/กิจกรรม เป็น ๕ บท ก็จะดีมาก

                  ๕.๑.๕ จะแจกตารางสอนให้คณะครูในวันที่ ๑๓ พฤษภาคม ๒๕๕๗

                  ๕.๑.๖ มอบหมายให้นางประทวน  มาดี  ทำโครงการอบรมธรรมะให้กับนักเรียน ม.๔ โดยใช้งบประมาณจากกิจกรรมพัฒนาผู้เรียน


                  ๕.๑.๗ การปรับสภาพนักเรียนชั้น ม.๑  จะแบ่งเป็น ๕ ฐาน ดังนี้


                ฐานที่ ๑ นันทนาการ  นางพิมพ์ลดา  นนทะภา  เป็นหัวหน้าฐาน




      ฐานที่ ๒ อาคารสถานที่  นายวินัย  สีกิ  เป็นหัวหน้าฐาน



                ฐานที่ ๓ การจัดการเรียนการสอน  นายสำราญ  ศรเลี่ยมทอง เป็นหัวหน้าฐาน



                ฐานที่ ๔ กฎระเบียบและวินัย  นายอามร  โสภานุสนธิ์  เป็นหัวหน้าฐาน



                ฐานที่ ๕ วิชาเพิ่มเติม  นางจุฑามาศ  ไพฑูรย์  เป็นหัวหน้าฐาน


      

      พิธีกร  นางดลยา  เฉื่อยฉ่ำ และนายภัทรพล  นนทะภา



      ปฏิคม  นางสาวขวัญจิรา ตาแก้ว และคณะ
          ๕.๒ เรื่องที่เกี่ยวกับกลุ่มบริหารทั่วไป
                ๕.๒.๑ แจกคำสั่งโรงเรียนคลองลานวิทยา ที่ ๙๑/๒๕๕๗ เรื่อง แต่งตั้งครูที่ปรึกษาและหัวหน้าระดับชั้นภาคเรียนที่ ๑ ประจำปีการศึกษา ๒๕๕๗ ให้กับบุคลากร
                ๕.๒.๒ คำสั่งปฏิบัติหน้าที่ในสถานศึกษา ประจำปีการศึกษา ๒๕๕๗ จะแจกให้บุคลากร
ในสัปดาห์หน้า
                ๕.๒.๓ งานอาคารสถานที่  ได้ปรับปรุงห้อง E-Classroom เรียบร้อยแล้ว 

          ๕.๓ เรื่องที่เกี่ยวกับกลุ่มบริหารงบประมาณ/บุคคล

                ๕.๓.๑ การจำหน่ายสินค้าสวัสดิการ  ขอขอบคุณบุคลากรที่จำหน่ายสินค้าสวัสดิการเมื่อวันที่ ๖ เมษายน ๒๕๕๗ และขอให้จำหน่ายในวันที่ ๑๔-๑๖ พฤษภาคม ๒๕๕๗ เวลาพักกลางวันด้วย

                ๕.๓.๒ การจำหน่ายชิป  จะเริ่มจำหน่ายชิปเพื่อให้นักเรียนแลกซื้ออาหารในวันที่ ๑๔ พฤษภาคม ๒๕๕๗  โดยชิปที่จะจำหน่ายมี ๓ ราคา ได้แก่ ราคา ๕ บาท  ๑๐ บาท และ ๒๐ บาท ใน ๓ ช่วงเวลา ได้แก่ เวลา ๐๖.๓๐-๐๘.๐๐ น.  เวลา ๑๒.๐๐-๑๓.๐๐ น.  และเวลา ๑๕.๐๐-๑๕.๓๐ น. 

                ๕.๓.๓ เงินปัจจัยพื้นฐาน  ขอให้ครูที่ปรึกษาส่งรายชื่อนักเรียนที่ได้รับเงินทุนปัจจัยพื้นฐาน 
ที่นางสาวศรัณย์พร  ฟุ้งธานีรัตน์ ภายในวันที่ ๓๐ พฤษภาคม ๒๕๕๗  ซึ่งอาจจะเป็นนักเรียนคนเดิมที่เคยได้รับทุนปัจจัยพื้นฐานเมื่อปีการศึกษา ๒๕๕๖ ก็ได้  โดยในปีการศึกษา ๒๕๕๗ โรงเรียนจะจ่ายเป็นชิปแลกอาหารให้กับนักเรียน


                ๕.๓.๓ ขอความกรุณาครูที่ปรึกษาทุกคน เก็บเงินประกันชีวิตจำนวน ๑๗๐ บาท/คน จากนักเรียนทุกคนถึงแม้ผู้ปกครองนักเรียนจะทำประกันชีวิตให้กับนักเรียนแล้วก็ตาม แล้วนำเงินส่งนางวิลาพร  อารักษ์  ภายในวันที่ ๓๐ พฤษภาคม ๒๕๕๗



    เงินบำรุงสมาคมศิษย์เก่าฯ จำนวน ๑๐๐ บาท/คน นั้นยังไม่ต้องเก็บจะรอแจ้งผู้ปกครองในวันประชุมผู้ปกครองนักเรียนก่อน


                ๕.๓.๔ การรวบรวมเกียรติบัตร/รางวัลต่างๆ  บุคลากรท่านใดที่ได้เกียรติบัตร/รางวัลต่างๆ ขอให้สำเนาเกียรติบัตร/รางวัลต่างๆ จำนวน ๑ ชุด ส่งนางสาวรัชนีกร  พานชัย

                ๕.๓.๕ ขอเชิญชวนบุคลากร  ที่มีความประสงค์จะช่วยจำหน่ายชิปแจ้งรายชื่อที่รองฯ กวีวัฒน์  เงินขาว และขอเชิญประชุมในวันที่ ๑๓ พฤษภาคม ๒๕๕๗ เวลา ๑๐.๐๐ น. 
ระเบียบวาระที่ ๖ เรื่องอื่น ๆ
ผอ.สมชาย  อังสุโชติเมธี

เจ้าอาวาสวัดหนองปลิง อำเภอเมือง จังหวัดกำแพงเพชร สนับสนุนงบประมาณในการจัดอบรมธรรมะ ๑ รุ่น ในช่วงเดือนมิถุนายน ๒๕๕๗
หากโรงเรียนได้รับโอนเงินเรียนฟรี ๑๕ ปี อย่างมีคุณภาพ จะเชิญผู้ปกครองมาประชุมเพื่อรับเงินดังกล่าว และแจ้งนักเรียนให้เก็บใบเสร็จรับเงินไว้ด้วย
นักเรียนทุกคนควรปักเลขประจำตัวนักเรียน
ผู้อำนวยการฯ ติดต่อนางอ้อมจิต  สระทองจันทร์ ให้จำหน่ายชุดลูกเสือวิสามัญ ในราคาชุดละไม่เกิน ๑,๐๐๐ บาท

ขอความกรุณาบุคลากรให้นำรถจักรยานยนต์ไปจอดในบริเวณที่จอดรถจักรยานยนต์ ห้ามมิให้จอดตลอดแนวตั้งแต่ข้างห้องปกครองไปจนถึงต้นมะม่วงหน้าห้องธุรการ
รองฯ กวีวัฒน์  เงินขาว

ในวันที่ ๑๓ พฤษภาคม ๒๕๕๗ ขอให้ตัวแทนทุกกลุ่มสาระการเรียนรู้มาปั้มการลงทะเบียนหนังสือยืมเรียน ณ ห้องโสตทัศนศึกษา

รองฯ ผจญ  จันธิดา

ขอให้บุคลากรส่งกำหนดการสอนระยะยาวภายในวันที่ ๒๓ พฤษภาคม ๒๕๕๗ และขอให้ส่งกำหนดการสอนระยะยาวในรายวิชาใหม่ด้วย เพราะวิชาการได้ทำทะเบียนบันทึกการส่งงานของปีที่ผ่านๆ มา พบว่า บุคลากรส่งกำหนดการสอนฯ ในรายวิชาเดิมเป็นส่วนใหญ่

นางจุฑามาศ  ไพฑูรย์

ขอให้บุคลากรที่ยังไม่มีชุมนุมแจ้งรายชื่อชุมนุมด้วย  ในปีการศึกษา ๒๕๕๗ ครูที่ปรึกษาชุมนุม ๑ คน ต่อนักเรียน ๒๔ คน

บุคลากรที่ส่งแผนการจัดการเรียนรู้ทั้งหมด มีการวิเคราะห์ผู้เรียน จำนวน ๒๐ คน ส่วนที่เหลือไม่มี      
การวิเคราะห์ผู้เรียน ทำให้มาตรฐานที่ ๗ ครูปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล  ตัวบ่งชี้ที่ ๗.๒ ครูมีการวิเคราะห์ผู้เรียนเป็นรายบุคคล และใช้ข้อมูลในการวางแผนการจัดการเรียนรู้เพื่อพัฒนาศักยภาพของผู้เรียน นั้นได้คะแนนน้อยมาก  ดังนั้น ขอให้ครูผู้สอนวิเคราะห์ผู้เรียน รวมถึงในแผนการจัดการเรียนรู้จะต้องมีคำอธิบายรายวิชา โครงสร้างรายวิชา ฯลฯ
นางวันเพ็ญ  ศรเลี่ยมทอง  

ผู้อำนวยการฯ มอบหมายให้ตนจัดแถวนักเรียนบริเวณหน้าเสาธง แต่การจัดแถวนั้นต้องใช้บุคลากรหลายคน และเพื่อให้การจัดแถวเป็นไปในแนวทางเดียวกัน ขอให้เชิญหัวหน้าเวรประจำวันร่วมกันวางแผนการจัดแถวนักเรียนด้วย

โรงเรียนเริ่มผลิตน้ำดื่มเพื่อจำหน่ายแล้ว โดยจะเริ่มจำหน่ายที่โรงอาหาร ตั้งแต่วันที่ ๑๔ พฤษภาคม ๒๕๕๗ สำหรับการบรรจุแพ็ค ปริมาตร ๖๐๐ C.C. จะมีการประชุมร่วมกันของคณะกรรมการเพื่อกำหนดราคาขายก่อน

นายสมชาย  กัลยาณธรรม

ขอให้ครูที่ปรึกษาเก็บเงินบำรุงคณะสีคนละ ๕๐ บาท
นางประทวน  มาดี

ขอเชิญชวนบุคลากรร่วมพิธีการกวนข้าวทิพย์ในภาคบ่ายวันนี้ ณ วัดไพรสณฑ์รัตนาราม และขอเชิญร่วม
หล่อพระประธานเนื้อเงินในอุโบสถศิลาแลง ณ วัดหนองปลิง อำเภอเมือง จังหวัดกำแพงเพชร
นายอามร  โสภานุสนธิ์

ขอความกรุณาครูที่ปรึกษาระดับชั้นมัธยมศึกษาตอนปลายประชาสัมพันธ์ให้นักเรียนที่มีความประสงค์จะเรียนนักศึกษาวิชาทหารชั้นปีที่ ๑ ให้เข้ารับฟังการแนะแนวและซื้อใบสมัครด้วยตนเอง ในวันที่ ๑๙ พฤษภาคม ๒๕๕๗ ณ โรงเรียนวัชรวิทยา  หากนักเรียนคนใดมีความประสงค์จะเรียนฯ ต้องส่งเอกสารภายในวันศุกร์ที่ ๑๖ พฤษภาคม ๒๕๕๗ เพื่อกรอกข้อมูลส่งศูนย์การฝึกนักศึกษาวิชาทหาร มณฑลทหารบกที่ ๓๑ ค่ายจิรประวัติ จังหวัดนครสวรรค์  สอบถามรายละเอียดได้ที่นายอามร  โสภานุสนธิ์

แจ้งครูที่ปรึกษาและคณะครูที่สอน ชั้น ม.๒/๒ ผู้ปกครองเด็กชายอนุรักษ์ แสงวรนุช โทรศัพท์ขอลาโรงเรียนให้กับนักเรียน ในวันที่ ๑๔-๑๖ พฤษภาคม ๒๕๕๗


 


         ปิดประชุมเวลา ๑๑.๔๕  น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

